b'\n_START_ARTICLE_\nSeksiorjuus\n_START_PARAGRAPH_\nSeksiorjuus tai pakkoprostituutio on henkil\xc3\xb6n alistamista pitk\xc3\xa4ksi ajaksi erilaisia keinoja hy\xc3\xb6dynt\xc3\xa4m\xc3\xa4ll\xc3\xa4 ja k\xc3\xa4ytt\xc3\xa4en t\xc3\xa4t\xc3\xa4 seksuaalisesti hyv\xc3\xa4kseen. Seksiorjuuteen liittyy usein ihmiskauppa._NEWLINE_Kansainv\xc3\xa4lisen rikostuomioistuimen Rooman peruss\xc3\xa4\xc3\xa4nn\xc3\xb6n mukaan "raiskaus, seksuaalinen orjuus, pakkoprostituutio, pakkoraskaus, pakkosterilisaatio tai muu yht\xc3\xa4 t\xc3\xb6rke\xc3\xa4 seksuaalisen v\xc3\xa4kivallan muoto" on rikos ihmisyytt\xc3\xa4 vastaan silloin, kun se tehd\xc3\xa4\xc3\xa4n osana siviiliv\xc3\xa4est\xc3\xb6\xc3\xb6n kohdistuvaa laajamittaista tai j\xc3\xa4rjestelm\xc3\xa4llist\xc3\xa4 hy\xc3\xb6kk\xc3\xa4yst\xc3\xa4 ja hy\xc3\xb6kk\xc3\xa4yksest\xc3\xa4 tietoisena._NEWLINE_Poikkeusaikoina, kuten sodassa, valloitetun alueen naisv\xc3\xa4est\xc3\xb6\xc3\xa4 saatetaan k\xc3\xa4ytt\xc3\xa4\xc3\xa4 miehitysjoukkojen viihdytykseen. Japani perusti laajenemissotansa aikana eri puolille Aasiaa bordelleja, joissa harjoitettiin pakkoprostituutiota. Japanin miehityksen aikana seksiorjuuteen pakotettuja korealaisia naisia kutsutaan nimell\xc3\xa4 chongshindae, ja muualla termill\xc3\xa4 jugunianfu.'